# Escaunets

Escaunets (Escaunets en francés) qu'ei ua comuna gascona de Bigòrra situada dens lo departament deus Hauts Pirenèus e la region d'Occitània, ancianament de Mieidia-Pirenèus.

## Toponimia

La prononciacion qu'ei [éskaw'néts] (grafia fonetica deths autors). Las fòrmas ancianas que son : de Scaunetz en 1313, De Scaunetis, en latin, en 1342 e 1379, Scaunetz en 1429, Escaunets en Bigorre en 1769, Escaunes (mapa de Cassini, a la fin deu sègle XVIII).
Segon Dauzat, Escaunets que vien deu mot gascon escaunet, « escaleta, escala dobla ». Negre que horneish la medisha definicion, en la motivant per la situacion hauta deu vilatge [çò qui ei mei just per Esconets ]. R. Aymard, segon « donadas locaus, pr'amor d'ua carboèra qui cobrèva lo planèr », qu'explica Escaunets dab lo vèrbe escóner.
Segon Miquèu Grosclaude, la proposicion de Dauzat e Negre qu'ei inacceptabla. Un mot qui a lo sens d'« escala dobla » qu'ei de mau imaginar. Boisgontier que dobtava de l'existéncia d'aqueth mot, citat per Palay. Los dus vilatges, Escaunets e Esconets, explicats ensemble peus dus autors, an benlhèu pas arren a véder. Adara, benlhèu que i a ua confusion suu sens deu francés escabeau utilizat peus autors. Los francofòns que'n hèn ua escala dobla, los occitans que guardan sovent, en lo quite francés, lo sens originau deu latin scabellum, « petit banc ». Palay, s'a pas inventat lo nom, pensava probable au petit banc, qui pòt estar ua metafòra en topografia. Aquera metafòra que pòt conviéner peu turon cort on Esconets ei plaçat, un chic mensh per Escaunets, qui ei sus ua potja, longa per natura.
L'ipotèsi d'Aymard qu'ei mei interessanta. Que i a un mot gascon esconet, « lòc entà escóne's ». Mes lo vocalisme -au- qu'ei constant, remarca Grosclaude. Lo nom qu'ei escur.

## Administracion

Lista deus cònsols successius :
| Periòde | Periòde | Identitat | Qualitat |
| mai de 2020 | 2026 | Éric Lagrave | nebot deu precedent |
| 2014 | 2020 | Paul Lagrave | |
| març 2001 | 2014 | Élie Fourcade | |
| | 2001 | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 122, totala: 126 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 305 | - | - |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 275 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 152 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 130 | 118 | 104 | 109 | 100 | 93 | 104 | 104 | 105 110 |
| 2009 | 2010 |
| 106 111 | 113 118 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion qu'èra de 123 abitants e la densitat qu'èra de 19,71 ab/km².

## Véder tanben

* Comunas deths Hauts Pirenèus

## Nòtas

* 1 2 3 4 Michel Grosclaude et Jean-François Le Nail, Dictionnaire toponymique des communes des Hautes-Pyrénées intégrant les travaux de Jacques Boisgontier, Conseil Général des Hautes-Pyrénées, 2000 https://www.archivesenligne65.fr/article.php?laref=846&titre=esconnets
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 269
* ↑ https://www.ladepeche.fr/2020/06/14/eric-lagrave-succede-a-paul-lagrave-en-tant-que-maire,8931574.php
* Portau de Gasconha